A4-0028/98

Ψήφισμα σχετικά με την ανακοίνωση της Επιτροπής προς το Ευρωπαΐκό Κοινοβούλιο, το Συμβούλιο, το Ευρωπαΐκό Νομισματικό Ίδρυμα και την Οικονομική και Κοινωνική Επιτροπή «Ενίσχυση της εμπιστοσύνης των καταναλωτών στα ηλεκτρονικά μέσα πληρωμής στην ενιαία αγορά» (COM(97)0353 - C4-0486/97)

Το Ευρωπαΐκό Κοινοβούλιο,

- έχοντας υπόψη την ανακοίνωση της Επιτροπής (COM(97)0353 - C4-0486/97),

- έχοντας υπόψη τη σύσταση της Επιτροπής της 30ής Ιουλίου 1997 σχετικά με τις συναλλαγές που γίνονται με μέσα ηλεκτρονικής πληρωμής και ιδίως όσον αφορά τις σχέσεις μεταξύ του εκδότη και του κατόχου (97/489/ΕΚ) ((ΕΕ L 208 της 2.8.1997, σελ. 52.)), η οποία προσαρτάται στην ανωτέρω ανακοίνωση,

- έχοντας υπόψη την έκθεση της Επιτροπής Νομικών Θεμάτων και Δικαιωμάτων των Πολιτών (A4-0028/98),

A. επισημαίνοντας ότι τα κυριότερα προβλήματα που συνδέονται με τη χρήση ηλεκτρονικών μέσων πληρωμής είναι:

- η έλλειψη ολοκληρωμένης πληροφόρησης του πελάτη σχετικά με τα μέσα πληρωμής και τις αποτελεσματικές διαδικασίες επανόρθωσης,

- οι ευθύνες που προκύπτουν σε περίπτωση απώλειας ή κλοπής, και

- το βάρος της απόδειξης σε τέτοιες περιπτώσεις,

- η προστασία για τον καταναλωτή σε περίπτωση χρεωκοπίας τράπεζας ή άλλου εταίρου σε ηλεκτρονική συναλλαγή,

Β. επισημαίνοντας ότι η τεχνική πρόοδος στον τομέα του ηλεκτρονικού εμπορίου και των ηλεκτρονικών μέσων πληρωμής συντελείται με ολοένα ταχύτερο ρυθμό, και ότι, επομένως, είναι επίσης απαραίτητο να επιδεικνύεται σύνεση και να μην θεσπίζεται νομοθεσία που να μην έχει πρακτική εφαρμογή ή που να καθιστά ιδιαίτερα δυσχερή τη διαχείριση των συστημάτων πληρωμών,

Γ. επισημαίνοντας ότι αυτές οι τεχνολογικές εξελίξεις, το επικείμενο ενιαίο νόμισμα, οι ολοένα περισσότερο διαπλεκόμενες εθνικές οικονομίες και η μεγάλη απαιτητικότητα του καταναλωτή θα οδηγήσουν σε συνεχή άνοδο του μεριδίου αγοράς που αναλογεί στο ηλεκτρονικό εμπόριο και στις ηλεκτρονικές πληρωμές,

Δ. επισημαίνοντας ότι ο εγγενώς διασυνοριακός χαρακτήρας αυτής της τάσης συνεπάγεται την ανάγκη ίσων όρων ανταγωνισμού στην Κοινή Αγορά και τελικά σε παγκόσμια κλίμακα,

Ε. επισημαίνοντας ότι τα πρότυπα στον τομέα της ασφάλειας και οι διευθετήσεις σχετικά με την ευθύνη αποτελούν θεμελιώδες στοιχείο αυτών των ίσων όρων ανταγωνισμού, αλλά επίσης συμβάλλουν στην αύξηση της εμπιστοσύνης των καταναλωτών,

ΣΤ. λαμβάνοντας υπόψη ότι χρειάζεται μεγαλύτερος προβληματισμός στο μέλλον σχετικά με τις διαφορές και τις ομοιότητες μεταξύ των περιγραφομένων στην ανακοίνωση μέσων αφενός, και, αφετέρου, μεταξύ καρτών πληρωμής και συνήθων τραπεζογραμματίων που εκδίδουν οι εθνικές τράπεζες,

Ζ. λαμβάνοντας υπόψη ότι, στο πλαίσιο αυτό, πρέπει να διευκρινισθεί ποιός δύναται να εκδίδει προΐόντα ηλεκτρονικού χρήματος,

1. είναι της γνώμης ότι ενδέχεται να αποβεί αναγκαίο ένα σχέδιο οδηγίας για τα είδη των μέσων ηλεκτρονικής πληρωμής καθώς και τις χρηματικές συναλλαγές που διενεργούνται μέσω Ιντερνέτ 7

2. ζητεί από την Επιτροπή να προχωρήσει στο δρόμο αυτό μόνο ύστερα από ενδελεχή διερεύνηση του βαθμού εφαρμογής της σύστασης, καθώς επίσης των προβλημάτων που θα έχουν προκύψει και των ενδεχόμενων προβλημάτων τα οποία μπορεί να αναμένεται ότι θα προκύψουν 7 λαμβάνοντας επίσης υπόψη την ανάγκη διαφοροποίησης των κανόνων που ισχύουν για τις πιστωτικές κάρτες, τις κάρτες πληρωμής, τις κάρτες μετρητών και τα συστήματα πληρωμών 7

3. παρατηρεί ότι η δυνατότητα εφαρμογής της σύστασης στις συναλλαγές που διενεργούνται μέσω του Ιντερνέτ είναι κάθε άλλο παρά σαφείς 7

4. ζητεί συνεπώς από την Επιτροπή να υποβάλει εν τω μεταξύ, σε χωριστό κείμενο, ένα βιώσιμο σχέδιο νομικής επίλυσης των προβλημάτων που σχετίζονται με τις χρηματικές συναλλαγές οι οποίες διενεργούνται σε συνάφεια με το Ιντερνέτ 7

5. δηλώνει ότι, σε περίπτωση νομοθετικής πρότασης στον τομέα αυτό, δεν θα δεχθεί διατάξεις περί πεδίου εφαρμογής και ορισμών οι οποίες να είναι εξίσου αινιγματικές και ασαφείς με αυτές που περιέχονται στα άρθρα 1 και 2 της σύστασης 97/489/ΕΚ 7

6. γνωστοποιεί στην Επιτροπή την προτίμησή του προς τους αυτορρυθμιστικούς μηχανισμούς αντί της δύσκαμπτης νομοθεσίας προκειμένου να επιτευχθεί η προστασία των καταναλωτών και υψηλές προδιαγραφές ασφάλειας 7 ο πυρήνας ενός τέτοιου αυτορρυθμιστικού μηχανισμού θα μπορούσε ειδικότερα να συνίσταται σε διευθετήσεις περί ευθύνης οι οποίες να αποτελούν συγχρόνως κίνητρο:

- για τους εκδότες μέσων ηλεκτρονικής πληρωμής, να αποτρέπουν ενδεχόμενες ζημίες μέσω υψηλών προδιαγραφών ασφάλειας, και

- για τους κατόχους, να αποφεύγουν να τους καταλογισθούν ευθύνες για ζημίες, ενεργώντας με την προσήκουσα προσοχή και επιμέλεια 7

7. δηλώνει ότι, προκειμένου να γίνουν αποτελεσματικοί οι αυτορρυθμιστικοί μηχανισμοί, θα πρέπει να θεσπισθούν τέσσερα τουλάχιστον σύνολα κανόνων:

α) κανόνες με στόχο την εξασφάλιση της επίγνωσης των καταναλωτών για τις ενδεχόμενες ευθύνες,

β) σαφείς και δίκαιες διατάξεις για τις ευθύνες που ανακύπτουν σε περίπτωση απώλειας ή κλοπής,

γ) κανόνες σχετικά με το βάρος της απόδειξης σε περιπτώσεις απώλειας ή κλοπής μέσων ηλεκτρονικής πληρωμής, οι οποίοι να μην καθιστούν την απόδειξη υπέρμετρα δύσκολη ή κατ' ουσίαν αδύνατη για τους κατόχους που υφίστανται τις συνέπειες τέτοιων καταστάσεων, και

δ) κανόνες για την προστασία των καταναλωτών σε περιπτώσεις λάθους του προμηθευτή του εκδότη της κάρτας ή οποιουδήποτε πιστωτικού ιδρύματος στην ηλεκτρονική δοσοληψία 7

8. είναι της γνώμης ότι η επίγνωση των πελατών μπορεί να προωθηθεί μόνο μέσω της υποχρέωσης του εκδότη να παραδίδει στον πελάτη αντίγραφα της σύμβασης και όλων των εφαρμοζόμενων όρων, συντεταγμένων σε ευκόλως κατανοητή μορφή, ή που να διατίθενται με ηλεκτρονικά μέσα, όταν ο πελάτης έχει ηλεκτρονική διεύθυνση, στον πελάτη 7

9. πιστεύει περαιτέρω ότι οι διευθετήσεις περί ευθύνης σαν αυτές που εκτίθενται στη σύσταση και ειδικότερα στο άρθρο 6 αποτελούν ένα ενδιαφέρον παράδειγμα σαφών και δίκαιων κανόνων στον τομέα αυτό 7

10. εκφράζει τη λύπη του για το γεγονός ότι το θεμελιώδες ζήτημα του βάρους της απόδειξης δεν αντιμετωπίσθηκε πλήρως στη σύσταση, ούτε και η αξιοκατάκριτη πρακτική των τραπεζών που επιβαρύνουν με προμήθεια παράλληλα με το περιθώριο κέρδους τους στην αγορά/πώληση 7

11. υποστηρίζει ότι το πρόβλημα της επίλυσης ορισμένων συστατικών στοιχείων των αξιώσεων του πελάτη για ζητήματα που σχετίζονται με την ευθύνη μετά από απώλεια ή κλοπή θα μπορούσε να επιλυθεί μέσω διατάξεων που περιέχονται στο ουσιαστικό κοινοτικό δίκαιο, προς μεταφορά σε ουσιαστικό εθνικό δίκαιο, το οποίο είτε

α) θα ορίζει ότι για την αναγνώριση της αξίωσης ενός κατόχου κάρτας θα αρκεί αυτός να παράσχει ορισμένα αποδεικτικά στοιχεία που να καθιστούν την επέλευση μιας ορισμένης πραγματικής κατάστασης πιστευτή ή άκρως πιθανή,

β) θα ορίζει ότι η παροχή ορισμένων αποδεικτικών στοιχείων πρέπει να εξομοιώνεται με πλήρη απόδειξη κατά την έννοια του εφαρμοστέου εθνικού νομικού συστήματος 7

12. χαιρετίζει τους κανόνες σχετικά με την αξία των ηλεκτρονικών υπογραφών, οι οποίοι θα αποτρέψουν καταστάσεις που επιβαρύνουν τον καταναλωτή με ολόκληρο τον κίνδυνο 7 πιστεύει ότι το άρθρο 6 παρ. 3 της σύστασης 97/489/ΕΚ θα μπορούσε να αποτελέσει μια ενδιαφέρουσα αφετηρία για δεσμευτική νομοθεσία στον τομέα αυτό 7

13. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τα κοινοβούλια των κρατών μελών.